pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลส่งเสริมการศึกษาเพื่อการมีงานทำ หรือ Education to Employment (E to E)  โดยเริ่มนำร่องกับนักเรียนอาชีวะ
วันจันทร์ที่ 22 พฤษภาคม 2560
รัฐบาลส่งเสริมการศึกษาเพื่อการมีงานทํา หรือ Education to Employment (E to E)  โดยเริ่มนําร่องกับนักเรียนอาชีวะ
รัฐบาลส่งเสริมการศึกษา
วันนี้ (20 พฤษภาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรีเปิดเผยว่ารัฐบาลส่งเสริมการศึกษาเพื่อการมีงานทํา (Education to Employment : E to E) ให้แก่เด็กนักเรียนไทยโดยเริ่มนําร่องกับนักเรียนอาชีวะตั้งแต่ช่วงปิดภาคเรียนที่ผ่านมา เพื่อฝึกทักษะการปฏิบัติจริงที่ไม่มีสอนในห้องเรียน รวมกว่า 2,500 หลักสูตร เช่น ซ่อมรถจักรยานยนต์บิ๊กไบค์ เครื่องยนต์สปีดโบ้ท ช่างตรวจรอยร้าวอากาศยานโดยวิธีพิเศษ บัญชีสําหรับงานก่อสร้าง งานภาษี งานควบคุมคลังสินค้า การทําอาหารนานาชาติ มัคคุเทศก์ ติดตั้ง CCTV เป็นต้น
“โครงการดังกล่าวมีแนวคิด คือ การเปลี่ยนโรงงานเป็นโรงเรียน โดยให้เอกชนเป็นผู้นําและรัฐดูแลสนับสนุนตามแนวทางประชารัฐ มีบริษัทกว่า 1,500 แห่งให้ความสนใจเข้ามาร่วมจัดหลักสูตรให้แก่นักเรียนอาชีวะทั่วประเทศเป็นเวลา 2 เดือน มีนักเรียนสมัครเรียนถึง 82,000 คน เมื่อเรียนจบแล้วนําความรู้ไปประกอบอาชีพได้ และยังสามารถนําชั่วโมงเรียนหรือฝึกงานไปนับเป็นหน่วยกิตเพิ่มเติม รวมทั้งได้รับใบรับรองจาก สํานักงานคณะกรรมการการอาชีวศึกษา ( สอศ.) อีกด้วย ทั้งนี้ ศธ.จะขยายผลไปยังนักเรียนชั้น ม.3 เพื่อให้ทดลองฝึกงานจริงในสายอาชีพที่สนใจเป็นเวลา 2 สัปดาห์ในช่วงปิดภาคเรียนหน้า โดยให้สถาบันอาชีวะในพื้นที่ประสานกับทางจังหวัดจัดโครงการให้นักเรียนกลุ่มนี้ ซึ่งตรงกับนโยบายของนายกรัฐมนตรีที่ต้องการให้นักเรียนนักศึกษาเรียนรู้อย่างมีเป้าหมาย”
นอกจากนี้ จากการเปิดโอกาสให้ผู้ที่ไม่มีวุฒิทางครูสามารถสมัครสอบครูผู้ช่วย เพื่อแก้ไขปัญหาการขาดแคลนครูในสาขาที่สําคัญ เช่น วิทยาศาสตร์ คณิตศาสตร์ ภาษาอังกฤษ และทดแทนอัตราครูที่จะเกษียณอายุราชการในอีก 10 ปีข้างหน้ากว่า 2.7 แสนคน จากจํานวนครู สพฐ.ทั้งหมดกว่า 4 แสนคนนั้น ปรากฏว่ามีผู้ให้ความสนใจสมัครสอบและผ่านการคัดเลือกถึง 503 คน ซึ่งมีทั้งผู้ที่จบการศึกษาจากต่างประเทศ และประกอบอาชีพแล้ว เช่น วิศวกร ทันตแพทย์ ตํารวจ ฯลฯ แต่มีความตั้งใจอยากเป็นครู โดยหลายคนสามารถทําคะแนนสอบได้เป็นอันดับต้น ๆ ของผู้เข้าสอบทั้งหมดด้วย
ทั้งนี้ ครูผู้ช่วยที่ไม่มีวุฒิทางครูกลุ่มดังกล่าวถือเป็นเลือดใหม่ของ ศธ. โดยทาง สพฐ.จะรับผิดชอบค่าใช้จ่ายให้ทุกคนได้ศึกษาหลักสูตรประกาศนียบัตรบัณฑิตวิชาชีพครูเป็นเวลา 2 ปีและเมื่อจบการศึกษาแล้วสามารถบรรจุเป็นข้าราชการครูได้ โดยครูผู้สอนคณิตศาสตร์และวิทยาศาสตร์นั้น จะได้รับการพัฒนาอย่างเข้มข้นจากสถาบันส่งเสริมการสอนวิทยาศาสตร์และเทคโนโลยี (สสวท.) ส่วนครูผู้สอนภาษาอังกฤษจะได้เข้ารับการอบรม เป็นเวลา 3 สัปดาห์ ณ ศูนย์อบรมระดับภูมิภาค จํานวน 18 แห่ง ที่โรงเรียนของตนตั้งอยู่ เช่นเดียวกับครูภาษาอังกฤษที่ ศธ.กําลังพัฒนาอย่างเข้มข้นในเวลานี้ด้วย เพื่อสร้างมาตรฐานให้เป็นที่ยอมรับจากสังคม
“ท่านนายกฯ ฝากให้กําลังใจบุคลากรของ ศธ. โดยเฉพาะครูผู้สอนให้มีกําลังกายและสติปัญญาปฏิบัติหน้าที่อย่างทุ่มเทเต็มที่ เพื่อพัฒนาเด็กและเยาวชนไทยให้เติบโตอย่างมีคุณภาพและเป็นกําลังสําคัญของประเทศชาติในอนาคต
รัฐบาลไทย-ข่าวทำเนียบรัฐบาล-การสื่อสารด้วยมือ Social Distancing
วันศุกร์ที่ 3 เมษายน 2563
การสื่อสารด้วยมือ Social Distancing
ลองทํากันดูนะคะ
ระยะห่างไม่เป็นอุปสรรค
รัฐบาลไทย-ข่าวทำเนียบรัฐบาล-กระทรวงยุติธรรมจัดประกวดภาพยนต์โฆษณาสั้น ส่งเสริมการเข้าถึงกระบวนการยุติธรรมให้แก่ประชาชน
วันอาทิตย์ที่ 3 กันยายน 2560
กระทรวงยุติธรรมจัดประกวดภาพยนต์โฆษณาสั้น ส่งเสริมการเข้าถึงกระบวนการยุติธรรมให้แก่ประชาชน
นายธวัชชัย ไทยเขียว รองปลัดกระทรวงยุติธรรม พร้อมด้วย นายบัณฑิต ทองดี นายกสมาคมผู้กํากับภาพยนต์ไทย ร่วมแถลงข่าวในโครงการจัดทําวีดิทัศน์กองทุนยุติธรรม (ภาพยนตร์โฆษณาสั้นกองทุนยุติธรรม) ภายใต้หัวข้อ “ยุติธรรม ยุติ(ระ)ทม
เมื่อวันศุกร์ที่ ๑ กันยายน ๒๕๖๐ เวลา ๑๓.๓๐ น.
ณ ศูนย์การค้าเอสพลานาด ซีนีเพล็กซ์ งามวงวาน-แคราย
นายธวัชชัย ไทยเขียว รองปลัดกระทรวงยุติธรรม
พร้อมด้วย นายบัณฑิต ทองดี นายกสมาคมผู้กํากับภาพยนต์ไทย
ร่วมแถลงข่าวในโครงการจัดทําวีดิทัศน์กองทุนยุติธรรม (ภาพยนตร์โฆษณาสั้นกองทุนยุติธรรม)
ภายใต้หัวข้อ “ยุติธรรม ยุติ(ระ)ทม โดยสํานักงานกองทุนยุติธรรมจัดขึ้นเพื่อเผยแพร่ประชาสัมพันธ์
บทบาทภารกิจกองทุนยุติธรรม ให้เป็นที่รู้จักของประชาชน โดยการส่งเสริมการมีส่วนร่วมของเยาวชน
ให้มีโอกาสนําเสนอมุมมองของคนรุ่นใหม่โดยการสร้างสรรค์ผลงานเกี่ยวกับบทบาทภารกิจของกองทุนยุติธรรม
ผ่านสื่อวีดิทัศน์ในรูปแบบภาพยนตร์โฆษณาสั้น เพื่อสร้างการรับรู้แก่ประชาชน
ให้สามารถเข้าถึงช่องทางการขอรับบริการ ของกองทุนยุติธรรมและกระบวนการยุติธรรม ได้อย่างมีประสิทธิภาพมากยิ่งขึ้น
โอกาสนี้ รองปลัดกระทรวงยุติธรรม กล่าวว่า ในกระบวนการยุติธรรม ในส่วนการอํานวยความยุติธรรม
เพื่อลดความเหลื่อมล้ํา คนด้อยโอกาส ไม่มีความรู้ที่จะสามารถเข้าถึงความยุติธรรมได้ ดังนั้น การผลิตหนังสั้น
ในครั้งนี้จะทําให้เกิดองค์ความรู้ที่จะทําให้ประชาชนสามารถเข้าใจงานของกองทุนยุติธรรม
และเข้าถึงการบริการด้านกระบวนการยุติธรรมได้อย่างทั่วถึงมากยิ่งขึ้น
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เร่งรัดแผนเชื่อมต่อรถไฟฟ้าสายสีม่วง-สีน้ำเงิน 1 กม. ย้ำรัฐบาลไม่นิ่งเฉย เดินหน้าหาจุดลงตัวทุกฝ่าย กำชับจากนี้ต้องวางแผนให้ครบวงจร วอนผู้เกี่ยวข้องร่วมมือ
วันจันทร์ที่ 17 ตุลาคม 2559
โฆษกรัฐบาลเผย นายกฯ เร่งรัดแผนเชื่อมต่อรถไฟฟ้าสายสีม่วง-สีน้ําเงิน 1 กม. ย้ํารัฐบาลไม่นิ่งเฉย เดินหน้าหาจุดลงตัวทุกฝ่าย กําชับจากนี้ต้องวางแผนให้ครบวงจร วอนผู้เกี่ยวข้องร่วมมือ
โฆษกรัฐบาลเผย นายกฯ เร่งรัดแผนเชื่อมต่อรถไฟฟ้าสายสีม่วง-สีน้ําเงิน 1 กม. ย้ํารัฐบาลไม่นิ่งเฉย เดินหน้าหาจุดลงตัวทุกฝ่าย กําชับจากนี้ต้องวางแผนให้ครบวงจร วอนผู้เกี่ยวข้องร่วมมือ
พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า หลังจากมีคําสั่ง คสช.ตามมาตรา 44 ในการเร่งรัดเจรจาเพื่อคัดเลือกบริษัทเอกชนเข้ามาบริหารการเดินรถไฟฟ้าสายสีน้ําเงินส่วนต่อขยายหัวลําโพง-บางแค และบางซื่อ-ท่าพระ รวมทั้งการเชื่อมต่อ 1 สถานีระหว่างสถานีบางซื่อ (สายสีน้ําเงิน) กับสถานีเตาปูน (สายสีม่วง) นั้น
"ขณะนี้คณะกรรมการ รฟม.ได้กําหนดหลักเกณฑ์ส่วนแบ่งรายได้ค่าโดยสาร และการเชื่อมต่อรถไฟฟ้า 1 สถานี และรับฟังความเห็นของ สศช. สํานักงานคณะกรรมการนโยบายรัฐวิสาหกิจ (สคร. )และกรรมการป้องกันการทุจริต เพื่อเสนอ รมว.คค.แล้ว
จากนี้ไปคณะกรรมการคัดเลือกเอกชนและคณะกรรมการกํากับดูแลโครงการรถไฟฟ้าสายสีน้ําเงินจะกําหนดกรอบเวลาวางระบบเดินรถและเชื่อมต่อ 1 สถานี และเจรจากับ บมจ. ทางด่วนและรถไฟฟ้ากรุงเทพ (บีอีเอ็ม) เพื่อให้เข้ามาบริหารการเดินรถส่วนต่อขยาย เชื่อมต่อโครงข่ายให้เป็นระบบเดียวกัน ภายในเวลาไม่เกิน 60 วัน"
พลตรี สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี ได้ขอให้เร่งรัดทุกขั้นตอนให้แล้วเสร็จโดยเร็ว โดยคํานึงถึงความสะดวกของประชาชนเป็นอันดับแรก
อย่างไรก็ตาม อยากให้ทุกคนเข้าใจด้วยว่า รัฐบาลกําลังพยายามแก้ไขเรื่องการเชื่อมต่อ 1 สถานี แม้ปัญหาจะมาจากการทําสัญญาเดิมก่อนรัฐบาลนี้ก็ตาม จึงต้องให้เวลากับเจ้าหน้าที่ ที่จะต้องดูทั้งเรื่องกฎหมายและการเจรจากับเอกชน เพื่อให้เกิดความรอบคอบ และคุ้มค่าที่สุด
"ท่านนายกฯ กําชับว่า จากนี้ไปผู้เกี่ยวข้องทุกฝ่าย ทุกโครงการ ควรเรียนรู้จากสิ่งที่เกิดขึ้น โดยจะต้องวางแผนทํางานให้เป็นระบบ มองทุกเรื่องอย่างครบวงจรและต่อเนื่อง แม้จะแยกสัญญาก็ตาม รวมทั้งฝากให้พี่น้องประชาชน รัฐวิสาหกิจ และสหภาพแรงงาน ร่วมติดตามการทํางานของรัฐด้วย"
สําหรับกรณีที่รถไฟฟ้าสายสีม่วงมีผู้ใช้บริการไม่เป็นไปตามเป้า หลังเปิดเดินรถเมื่อ 6 ส.ค.นั้น นายกรัฐมนตรีเห็นว่า เป็นเรื่องปกติที่ประชาชนกําลังปรับตัวและวางแผนการเดินทาง จึงอาจใช้เวลาบ้าง แต่ได้ฝากให้ รฟม. ไปหาวิธีการดึงดูดผู้โดยสาร เช่น ปรับราคาค่าโดยสาร หรือจัดรถให้บริการเชื่อมต่อระหว่างสถานีเตาปูนกับสถานีบางซื่อ ซึ่งอยู่ระหว่างการแก้ไขปัญหา เพื่อให้เกิดความสะดวกแก่ประชาชน
รัฐบาลไทย-ข่าวทำเนียบรัฐบาล-กระทรวงดิจิทัลเพื่อเศรษฐกิจและสังคมชี้แจง กรณีซื้อขายยาเสพติดออนไลน์ ได้แจ้งทวิตเตอร์เพื่อดำเนินการนำข้อมูลที่ผิดกฎหมายออกจากระบบ
วันเสาร์ที่ 4 พฤศจิกายน 2560
กระทรวงดิจิทัลเพื่อเศรษฐกิจและสังคมชี้แจง กรณีซื้อขายยาเสพติดออนไลน์ ได้แจ้งทวิตเตอร์เพื่อดําเนินการนําข้อมูลที่ผิดกฎหมายออกจากระบบ
กระทรวงดิจิทัลฯ แจงกรณีซื้อขายยาเสพติดออนไลน์ได้แจ้งทวิตเตอร์เพื่อดําเนินการนําข้อมูลที่ผิดกฎหมาย-ไม่เหมาะสมออกจากระบบ โดยทวิตเตอร์จะพิจารณาตามข้อกําหนดหรือข้อตกลงการให้บริการ เผย ประสาน สตช.สนับสนุนการปฏิบัติงานตามอํานาจหน้าที่ของแต่ละหน่วย
วันที่ 3 พฤศจิกายน 2560 นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม ในฐานะโฆษกกระทรวงดิจิทัลเพื่อเศรษฐกิจและสังคม ชี้แจงตามที่ผู้สื่อข่าวนําเสนอข่าว กรณีเพจ Drama-addict เปิดโปงการขายยาเสพติดออนไลน์ในทวิตเตอร์ ที่ใช้แฮชแท็ก #ไฮ ในการนัดรวมตัวของผู้เสพยาไอซ์ และใช้ในการซื้อขายยาเสพติดกันอย่างเปิดเผยโดยไม่เกรงกลัวต่อกฎหมาย ทําให้เป็นกระแสวิพากษ์วิจารณ์และเรียกร้องให้หน่วยงานที่เกี่ยวข้องปฏิบัติหน้าที่ทําการตรวจสอบและจัดการตามกฎหมายโดยเร็วที่สุด นั้น
กระทรวงดิจิทัลเพื่อเศรษฐกิจและสังคม ขอชี้แจงว่า จากการตรวจสอบพบว่าแฮชแท็ก #ไฮ ที่โพสต์กันในสื่อสังคมออนไลน์ทวิตเตอร์ เป็นการแสดงสัญลักษณ์อย่างหนึ่ง ซึ่งเข้าข่ายตามที่เพจเฟซบุ๊ก Drama-addict ได้เปิดเผย กล่าวคือ เป็นการใช้แฮชแทค “#ไฮ” ในการซื้อขายยาเสพติดออนไลน์ ประเภทยาไอซ์ มีการลงคลิปวิดีโอการเสพยาไอซ์ นัดเสพยาเสพติดแบบกลุ่ม และนัดมีเพศสัมพันธ์ รวมไปถึงการมีเพศสัมพันธ์แบบกลุ่มหลายคนขึ้นไป ซึ่งอยู่ในกลุ่มชาวรักร่วมเพศแบบชายรักชายมากกว่าประเภทอื่น
โดยในขณะนี้ กระทรวงดิจิทัลเพื่อเศรษฐกิจและสังคมได้แจ้งทวิตเตอร์เพื่อดําเนินการนําข้อมูลที่ผิดกฎหมายและไม่เหมาะสมดังกล่าวออกจากระบบแล้ว โดยทวิตเตอร์จะพิจารณาตามข้อกําหนดหรือข้อตกลงการให้บริการต่อไป และกระทรวงฯ ได้ประสานกับสํานักงานตํารวจแห่งชาติ เพื่อสนับสนุนการปฏิบัติงานตามอํานาจหน้าที่ของแต่ละหน่วยด้วยแล้ว โดยอาจมีการเฝ้าระวังหรือแฝงตัวเข้าไปล่อซื้อและจับกุมตามแต่หน้าที่ของแต่ละหน่วยงานต่อไปได้ ทั้งนี้ ตลอดระยะเวลาที่ผ่านมากระทรวงฯ ได้ดําเนินการติดตามตรวจสอบเรื่องนี้และเรื่องอื่น ๆ ที่เกี่ยวข้องและเป็นภัยต่อสังคมมาโดยตลอด และหากหน่วยงานหรือประชาชนตรวจพบก็สามารถร่วมรายงานได้อีกทางหนึ่ง ซึ่งเป็นแนวทางที่สามารถกระทําได้เพื่อช่วยลดปัญหาดังกล่าว
ทั้งนี้ กระทรวงดิจิทัลเพื่อเศรษฐกิจและสังคม ได้ประชาสัมพันธ์ชี้แจงกรณีดังกล่าวทางเว็บไซต์ข่าว เว็บไซต์กระทรวงฯ และช่องทาง Social Media เพื่อให้รับทราบข้อเท็จจริงแล้ว และหากประชาชนมีข้อสงสัยสามารถสอบถามรายละเอียดเพิ่มเติมได้ที่ศูนย์บริการข้อมูลภาครัฐเพื่อประชาชน (Government Contact Center : GCC โทร 1111)
-------------------------------
รัฐบาลไทย-ข่าวทำเนียบรัฐบาล-นิติวิทย์ฯ จัดฝึกอบรมเจ้าหน้าที่กรมพินิจและคุ้มครองเด็กและเยาวชนในเรื่องวิธีการการเก็บตัวอย่างเยื่อบุโพรงจมูกหาเชื้อ COVID-19 [กระทรวงยุติธรรม]
วันจันทร์ที่ 4 พฤษภาคม 2563
นิติวิทย์ฯ จัดฝึกอบรมเจ้าหน้าที่กรมพินิจและคุ้มครองเด็กและเยาวชนในเรื่องวิธีการการเก็บตัวอย่างเยื่อบุโพรงจมูกหาเชื้อ COVID-19 [กระทรวงยุติธรรม]
นิติวิทย์ฯ จัดฝึกอบรมเจ้าหน้าที่กรมพินิจและคุ้มครองเด็กและเยาวชนในเรื่องวิธีการการเก็บตัวอย่างเยื่อบุโพรงจมูกหาเชื้อ COVID-19
ในช่วงสัปดาห์ที่ผ่านมา ผู้ช่วยศาสตราจารย์วรวีร์ ไวยวุฒิ ผู้อํานวยการกองสารพันธุกรรม และ ผู้อํานวยการกองมาตรฐานนิติวิทยาศาสตร์ พร้อมเจ้าหน้าที่สถาบันนิติวิทยาศาสตร์ จัดฝึกอบรมให้ความรู้เกี่ยวกับวิธีการเก็บตัวอย่างจากเนื้อเยื่อบุโพรงจมูกเพื่อหาเชื้อไวรัส COVID-19 ณ ศูนย์แรกรับเด็กและเยาวชนชายบ้านเมตตา สถานพินิจและคุ้มครองเด็กและเยาวชนกรุงเทพมหานคร และ สถานพินิจและคุ้มครองเด็กและเยาวชน จังหวัดปทุมธานี
การจัดฝึกอบรมมีวัตถุประสงค์เพื่อให้เจ้าหน้าที่ของกรมพินิจและคุ้มครองเด็กและเยาวชน มีทักษะในการเก็บตัวอย่าง เพื่อส่งมอบให้สถาบันนิติวิทยาศาสตร์ดําเนินการตรวจหาเชื้อฯ โดยมีกลุ่มเป้าหมายคือกลุ่มเด็กหรือเยาวชนที่เข้ามาใหม่ ซึ่งการตรวจหาเชื้อฯ เป็นการคัดกรอง และช่วยแก้ปัญหากรณีสถานที่ในการกักตัวเป็นเวลา 14 วันมีไม่เพียงพอ ซึ่งเมื่อได้ตรวจเชื้อแล้ว ทางสถานพินิจฯ จะสามารถลดจํานวนวันกักตัวเหลือ 5-7 วัน โดยสามารถหมุนเวียนเด็กหรือเยาวชน เข้าสู่กระบวนกักตัวได้โดยไม่แออัด
รัฐบาลไทย-ข่าวทำเนียบรัฐบาล-‘เลขารมว.เกษตรฯ’ รับฟังปัญหาเกษตรกรที่ได้รับผลกระทบจากการแบนสารพาราควอต และสารคลอร์ไพรีฟอส
วันศุกร์ที่ 21 สิงหาคม 2563
‘เลขารมว.เกษตรฯ’ รับฟังปัญหาเกษตรกรที่ได้รับผลกระทบจากการแบนสารพาราควอต และสารคลอร์ไพรีฟอส
‘เลขารมว.เกษตรฯ’ รับฟังปัญหาเกษตรกรที่ได้รับผลกระทบจากการแบนสารพาราควอต และสารคลอร์ไพรีฟอส
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ เปิดเผยภายหลังหารือร่วมกับตัวแทนเครือข่ายอาสาคนรักแม่กลอง ณ กระทรวงเกษตรและสหกรณ์ ว่า นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้ตนหารือร่วมกับกลุ่มเครือข่ายอาสาคนรักแม่กลอง จํานวน 100 คน เพื่อหาแนวทางในการช่วยเหลือเกษตรกรที่ได้รับผลกระทบจากการยกเลิกการใช้สารพาราควอตและสารคลอร์ไพรีฟอส โดยเครือข่ายอาสาคนรักแม่กลอง ได้ยื่นหนังสือเรียกร้องที่มีวัตถุประสงค์เพื่อนําเสนอข้อมูลชุดใหม่เรื่องสารพาราควอตและสารคลอร์ไพรีฟอส ซึ่งเป็นปัจจัยการผลิตของเกษตรกร โดยขอให้เสนอต่อคณะกรรมการวัตถุอันตรายเพื่อพิจารณาผ่อนผัน ซึ่งจากเดิมได้กําหนดระยะเวลาผ่อนผันให้เกษตรกรนําสารพาราควอตและสารคลอร์ไพรีฟอสมาคืนที่ร้านค้า ภายในวันที่ 29 ส.ค. นี้ ตลอดจนเพื่อหารือร่วมกันในการหาแนวทางแก้ไขปัญหาให้กับเกษตรกร
“กระทรวงเกษตรและสหกรณ์ ยินดีรับฟังข้อเสนอแนะเพื่อนําไปปรับปรุงแก้ไข โดยจะส่งเรื่องดังกล่าวไปยังคณะกรรมการวัตถุอันตรายอย่างเร่งด่วน และจะดําเนินการในส่วนที่เกี่ยวข้องเพื่อช่วยเหลือกลุ่มเกษตรกรเพื่อให้มีความถูกต้องมากที่สุด” นายธนา กล่าว
รัฐบาลไทย-ข่าวทำเนียบรัฐบาล-รมว.เกษตรฯ เจรจากับแกนนำเกษตรกรหนี้สินกฟก.
วันศุกร์ที่ 20 กันยายน 2562
รมว.เกษตรฯ เจรจากับแกนนําเกษตรกรหนี้สินกฟก.
รมว.เกษตรฯ เจรจากับแกนนําเกษตรกรหนี้สินกฟก. ที่ชุมนุมหน้ากระทรวง เร่งเสนอแก้กฎหมาย
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ อนุญาตให้สหพันธ์เกษตรกรแห่งประเทศไทย (สกท.) เข้าพบเพื่อยื่นข้อเรียกร้องให้รัฐมนตรีว่าการกระทรวงเกษตรและสหกรณ์เร่งรัดการแก้ไขพ.ร.บ. ฟื้นฟูและพัฒนาเกษตรกร 3 มาตรา โดยมาตราที่ผู้ชุมนุมต้องการให้แก้ไขด่วนที่สุดคือ มาตรา 37/9 วรรคสอง ว่าการแก้ไขปัญหาหนี้สินของเกษตรกร ที่ก่อนหน้านี้สํานักงานคณะกรรมการกฤษฎีกาตีความว่า สํานักงานกองทุนฟื้นฟูและพัฒนาเกษตรกร (กฟก.) ไม่สามารถที่จะเข้าไปชําระหนี้แทนหนี้ที่ไม่มีหลักทรัพย์ค้ําประกันได้
“ช่วงเช้านี้สํานักงานคณะกรรมการกฤษฎีกาส่งหนังสือเห็นชอบตามร่างแก้ไขพ.ร.บ. ในมาตราที่เสนอแล้ว ซึ่งตนได้ลงนามในหนังสือส่งไปยังสํานักเลขาธิการคณะรัฐมนตรีกําหนดวาระนําเข้าสู่ที่ประชุมคณะรัฐมนตรี เมื่อคณะรัฐมนตรีเห็นชอบจะเสนอต่อรัฐสภาพิจารณาตราเป็นกฎหมายใช้ต่อไป” นายเฉลิมชัย กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สธ.รอคำตอบจาก ก.พ. กรณี ทบทวนหลักเกณฑ์การเยียวยา เรื่อง เงินเดือน ค่าตอบแทน อดีตพนักงานของรัฐในสังกัดกระทรวงสาธารณสุข
วันศุกร์ที่ 9 กุมภาพันธ์ 2561
สธ.รอคําตอบจาก ก.พ. กรณี ทบทวนหลักเกณฑ์การเยียวยา เรื่อง เงินเดือน ค่าตอบแทน อดีตพนักงานของรัฐในสังกัดกระทรวงสาธารณสุข
แพทย์หญิงพรรณพิมล วิปุลากร รองปลัดกระทรวงสาธารณสุข ให้สัมภาษณ์กรณี กลุ่มสหวิชาชีพอดีตพนักงานของรัฐในสังกัดกระทรวงสาธารณสุข
วันนี้ (9 กุมภาพันธ์ 2561) แพทย์หญิงพรรณพิมล วิปุลากร รองปลัดกระทรวงสาธารณสุข ให้สัมภาษณ์กรณี กลุ่มสหวิชาชีพอดีตพนักงานของรัฐในสังกัดกระทรวงสาธารณสุข เข้ายื่นหนังสือต่อ ผู้อํานวยการศูนย์ปฎิบัติการนายกรัฐมนตรี สํานักเลขาธิการนายกรัฐมนตรี ที่จุดบริการประชาชน 1111 ศูนย์รับเรื่องราวร้องทุกข์ของรัฐบาล สํานักนายกรัฐมนตรี สํานักงานปลัดสํานักนายกรัฐมนตรี ว่า กระทรวงสาธารณสุขได้ดําเนินการขอความเป็นธรรมให้กับพนักงานราชการและลูกจ้างชั่วคราวที่ได้รับการบรรจุเข้ารับราชการก่อนวันที่ 11 ธันวาคม 2555 โดยได้ทําหนังสือขอให้สํานักงานคณะกรรมการข้าราชการพลเรือน(ก.พ.)ทบทวนหลักเกณฑ์การเยียวยา เรื่องเงินเดือน ค่าตอบแทน กระทรวงสาธารณสุขได้ดําเนินการหารือหน่วยงานที่เกี่ยวข้อง ตั้งแต่ 20 เมษายน 2559 ถึงปัจจุบัน รวม 13 ครั้ง โดยส่งหนังสือติดตามครั้งล่าสุดเมื่อวันที่ 19 ธันวาคม 2560 ทั้งนี้ ขณะนี้อยู่ระหว่างรอสํานักงาน ก.พ. พิจารณา
นอกจากนี้ ยังได้ทําหนังสือถึงกระทรวงการคลัง เรื่องขอให้พิจารณาการนับระยะเวลาก่อนบรรจุเข้ารับราชการมานับรวมกับอายุราชการ เพื่อใช้ในการคํานวณบําเหน็จบํานาญ โดยกระทรวงการคลังได้แจ้งว่า ไม่มีข้าราชการกลุ่มใด ที่จะมีสิทธินําระยะเวลา การดํารงตําแหน่งประเภทอื่นมานับรวมเป็นเวลาราชการ เพื่อประโยชน์ในการคํานวณบําเหน็จบํานาญ ทั้งลูกจ้างชั่วคราว พนักงานราชการ พนักงานของรัฐ ลูกจ้างประจํา
รัฐบาลไทย-ข่าวทำเนียบรัฐบาล-ข้าราชการ-บุคลากร วธ. รวมใจป้องกันฝุ่น - ลดขยะ ถุงพลาสติก โฟม ในหน่วยงานภาครัฐ คลอดมาตรการ 3 R  (Reduce - Reuse - Recycle) สร้างวินัย -รักษาสิ่งแวดล้อมจริงจัง
วันศุกร์ที่ 8 กุมภาพันธ์ 2562
ข้าราชการ-บุคลากร วธ. รวมใจป้องกันฝุ่น - ลดขยะ ถุงพลาสติก โฟม ในหน่วยงานภาครัฐ คลอดมาตรการ 3 R  (Reduce - Reuse - Recycle) สร้างวินัย -รักษาสิ่งแวดล้อมจริงจัง
ข้าราชการ-บุคลากร วธ. รวมใจป้องกันฝุ่น - ลดขยะ ถุงพลาสติก โฟม ในหน่วยงานภาครัฐ คลอดมาตรการ 3 R  (Reduce - Reuse - Recycle) สร้างวินัย -รักษาสิ่งแวดล้อมจริงจัง
วันที่ 8 ก.พ. 2562 เวลา 09.00 น. นายกฤษศญพงษ์ ศิริ ปลัดกระทรวงวัฒนธรรม เป็นประธานการประชุมเชิงปฏิบัติการ เรื่อง มาตรการลดและคัดแยกขยะมูลฝอยในอาคารกระทรวงวัฒนธรรม โดยมีนายขจร มุกมีค่า ผู้ตรวจราชการกระทรวงวัฒนธรรม ผู้บริหาร ข้าราชการและเจ้าหน้าที่สํานักงานปลัดกระทรวงวัฒนธรรม กรมการศาสนา สํานักงานศิลปวัฒนธรรมร่วมสมัย เข้าร่วม ในงานดังกล่าวได้เชิญนายบัญชาการ วินัยพานิช นักวิชาการสิ่งแวดล้อมชํานาญการ จากกรมควบคุมมลพิษ กระทรวงทรัพยากรธรรมชาติและสิ่งแวดล้อม บรรยาย เรื่อง มาตรการลดและคัดแยกขยะมูลฝอยในหน่วยงานภาครัฐ ณ ศูนย์ประชุม ชั้น 8 กระทรวงวัฒนธรรม
ปลัดกระทรวงวัฒนธรรม กล่าวว่า ตามที่คณะรัฐมนตรีเมื่อวันที่ 17 ก.ค. 2561 มีมติเห็นชอบมาตรการลดและแยกขยะมูลฝอยในหน่วยงานภาครัฐ โดยมอบหมายให้ทุกหน่วยงานภาครัฐดําเนินงานพร้อมกันทั่วประเทศ อีกทั้งขณะนี้มีปัญหาเรื่องฝุ่นละออง PM 2.5 ที่ส่งผลกระทบต่อสุขภาพร่างกาย ซึ่งเป็นปัญหาที่ใกล้ตัวเรามากนั้น สํานักงานปลัดกระทรวงวัฒนธรรม ตระหนักถึงความสําคัญของปัญหาสิ่งแวดล้อมที่ส่งผลกระทบต่อคุณภาพชีวิต อันเนื่องมาจากปริมาณขยะมูลฝอยเป็นเบื้องต้น กําหนดนโยบายลดและคัดแยกขยะมูลฝอยในอาคารกระทรวงวัฒนธรรม เพื่อปรับเปลี่ยนพฤติกรรมบุคลากรในการลดและคัดแยกขยะมูลฝอย และสร้างวินัยการจัดการขยะตั้งแต่ต้นทาง มีการจัดการขยะมูลฝอยในอาคารกระทรวงวัฒนธรรมอย่างมีประสิทธิภาพและสามารถลดปริมาณขยะมูลฝอยได้จริง
ปลัดกระทรวงวัฒนธรรม กล่าวต่อไปว่า เบื้องต้นมีนโยบาย 3 ข้อ หรือ 3 R ให้บุคลากรนําไปปฏิบัติ คือ 1. ดําเนินการลดขยะมูลฝอยจากแหล่งกําเนิด (Reduce) ได้แก่ ลดการใช้กระดาษ ใช้เอกสารอิเล็กทรอนิกส์ (E-mail) ลดปริมาณการใช้ถุงพลาสติก โฟม โดยการปฏิเสธ หลีกเลี่ยงการนําถุงพลาสติก โฟม เข้ามาในอาคาร ลดปริมาณของเสียอันตราย ลดปริมาณการใช้วัสดุ อุปกรณ์สํานักงาน ให้มีการใช้ซ้ํา (Reuse) ได้แก่ ใช้กระดาษทั้งสองหน้า ใช้ปิ่นโตแทนกล่องโฟม และใช้ถุงผ้าหรือตะกร้าสําหรับใส่สินค้า 2. ดําเนินการคัดแยกขยะมูลฝอยออกเป็น 4 ประเภท คือ ขยะอินทรีย์ ขยะรีไซเคิล ขยะทั่วไป และขยะอันตรายตั้งแต่ในห้องทํางาน 3.ดําเนินการแปรรูปใช้ใหม่ (Recycle) ได้แก่ นําขยะอินทรีย์มาแปรรูปเป็นน้ําหมักชีวภาพ นําไปใช้บํารุงต้นไม้และสนามหญ้าในพื้นที่กระทรวงวัฒนธรรม
"การปฏิบัติตามมติ ครม.มีการลดและแยกขยะมูลฝอยในหน่วยงานภาครัฐ นอกจากจะส่งผลต่อสุขภาพ สิ่งแวดล้อมของข้าราชการ บุคลากรทุกคนแล้ว ยังส่งผลดีต่อคนใกล้เคียง ชุมชน และสังคมการป้องกันมลพิษระยะยาว ยกตัวอย่างเรื่องฝุ่นละออง PM 2.5 ส่วนหนึ่งเกิดจากการที่ทุกคนไม่ช่วยกัน ระมัดระวังเรื่องการปล่อยมลพิษ ดังนั้น การแก้ปัญหาก็ต้องเริ่มจากตัวเองช่วยกัน อยากให้ข้าราชการทุกคนหันมาเอาจริงเอาจัง เช่น ใช้ปิ่นโตใส่อาหารมารับประทาน ลดใช้ถุงพลาสติก โฟม ซึ่งจะวางมาตรการติดตามเรื่องนี้ต่อเนื่อง มีอาสาสมัครกวดขัน ตรวจตราอย่างเข้มงวด ขยายไปยังสํานักงานวัฒนธรรมจังหวัดทั่วประเทศให้ช่วยกันรักษาสิ่งแวดล้อมอย่างจริงจัง"ปลัดกระทรวงวัฒนธรรม กล่าว
รัฐบาลไทย-ข่าวทำเนียบรัฐบาล-อัตราค่าจ้างขั้นต่ำใหม่ เริ่มใช้ 1 เม.ย.61
วันศุกร์ที่ 30 มีนาคม 2561
อัตราค่าจ้างขั้นต่ําใหม่ เริ่มใช้ 1 เม.ย.61
รัฐบาลได้เห็นชอบตามมติของคณะกรรมการค่าจ้าง 3 ฝ่าย จะมีผลบังคับใช้ในวันที่ 1 เม.ย.61
อัตราค่าจ้างขั้นต่ําใหม่ เริ่มใช้ 1 เม.ย.61
ต่อจากนี้ไป ขอเชิญรับฟังไทยคู่ฟ้า ครับ
อัตราค่าจ้างขั้นต่ําใหม่ในปี 2561 ที่รัฐบาลได้เห็นชอบตามมติของคณะกรรมการค่าจ้าง 3 ฝ่าย จะมีผลบังคับใช้ในวันที่ 1 เม.ย.61 นี้ โดยมีการกําหนดอัตราค่าจ้างขั้นต่ําไว้ 7 ระดับ แบ่งออกเป็น 7 กลุ่มจังหวัด อัตราต่ําสุดอยู่ที่วันละ 308 บาท และสูงสุดที่ 330 บาท ซึ่งคํานวณจากสูตรที่องค์การแรงงานระหว่างประเทศยอมรับว่าเป็นอัตราค่าจ้างขั้นต่ําที่เหมาะสมกับบริบทของแต่ละพื้นที่และประเทศ เพียงพอให้แรงงานดูแลคุณภาพชีวิตของตนเองและครอบครัวได้ตามมาตรฐาน ซึ่งรัฐบาลให้ความสําคัญในเรื่องนี้เป็นอย่างมาก พร้อมทั้งส่งเสริมการพัฒนาทักษะฝีมือแรงงานอย่างต่อเนื่อง เพื่อยกระดับค่าจ้างแรงงานให้สูงกว่าอัตราค่าจ้างขั้นต่ําในอนาคต และสามารถแข่งขันได้ในตลาดแรงงานทั้งในและต่างประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ตรวจฯเบญจมาพร ตรวจราชการ จ.ศรีสะเกษ และตรวจราชการแบบบูรณาการร่วมกับ 13 กระทรวงหลัก
วันจันทร์ที่ 12 มีนาคม 2561
ผู้ตรวจฯเบญจมาพร ตรวจราชการ จ.ศรีสะเกษ และตรวจราชการแบบบูรณาการร่วมกับ 13 กระทรวงหลัก
ผู้ตรวจฯเบญจมาพร ตรวจราชการ จ.ศรีสะเกษ และตรวจราชการแบบบูรณาการร่วมกับ 13 กระทรวงหลัก
วันที่ 12 มีนาคม 2561/ จ.ศรีสะเกษ เวลา 08.30-12.00 น. นางเบญจมาพร เอกฉัตร์ ผู้ตรวจราชการกระทรวงอุตสาหกรรม ได้เป็นประธานการประชุมตรวจราชการรอบที่ 1 ประจําปีงบประมาณ พ.ศ.2561 ของ สํานักงานอุตสาหกรรมจังหวัดศรีสะเกษ (สอจ.ศรีสะเกษ)โดยมี นายธีรเดช วิทิตธรรมคุณ อุตสาหกรรมจังหวัดศรีสะเกษ พร้อมด้วยหัวหน้ากลุ่มและเจ้าหน้าที่ สอจ.ศรีสะเกษ รวมถึงผู้แทนภาคเอกชน ประกอบด้วย นายธนภัทร ส่งเสริม ประธานสภาอุตสาหกรรมจังหวัดศรีสะเกษ นายธาดา ลิมปิจํานงค์ ที่ปรึกษาผู้ตรวจราชการภาคประชาชนด้านเศรษฐกิจ และ ดต.ฉัตรชัย จันทะศิลา ประธานเครือข่ายอุตสาหกรรมรักษ์สิ่งแวดล้อมจังหวัดศรีสะเกษ เข้าร่วมประชุมด้วย ณ ห้องประชุม สอจ.ศรีสะเกษ
ซึ่งที่ประชุมได้แลกเปลี่ยน รับฟังปัญหาและข้อคิดเห็น โดยนางเบญจมาพรได้ให้ข้อเสนอแนะในการพัฒนาการปฏิบัติงาน โดยเฉพาะงานเชิงนโยบาย รวมทั้งโครงการ งานประจํา ตามประเด็นตรวจราชการปี 2561
ต่อมาในเวลา 14.00 น. ผู้ตรวจฯ เบญจมาพร พร้อมด้วยคณะผู้ตรวจราชการกระทรวงต่างๆ รวมทั้งสิ้น 13 กระทรวง นําโดย นางสาวอรนุช ศรีนนท์ ผู้ตรวจราชการสํานักนายกรัฐมนตรี เขตตรวจราชการที่ 13 ประชุมตรวจราชการตามแผนตรวจราชการแบบบูรณาการ ประจําปีงบประมาณ 2561 รอบที่ 1 ซึ่งเป็นการตรวจฯ ตามตัวชี้วัดของทุกส่วนราชการในระดับกระทรวง
ในการนี้มี นายธวัชชัย สุระบาล ผู้ว่าราชการจังหวัดศรีสะเกษ ให้การต้อนรับ และเข้าร่วมประชุม พร้อมกับ หัวหน้าสํานักงานต่างๆ ในจังหวัดศรีสะเกษ ร่วมด้วย ณ ห้องประชุมชั้น 5 ศาลากลางจังหวัดศรีสะเกษ (หลังใหม่)
รัฐบาลไทย-ข่าวทำเนียบรัฐบาล-สธ.กำชับเจ้าหน้าที่สาธารณสุข อสม.ช่วยแนะนำประชาชนดูแลสุขภาพ ไม่ดื่มเหล้าแก้หนาว
วันศุกร์ที่ 22 ธันวาคม 2560
สธ.กําชับเจ้าหน้าที่สาธารณสุข อสม.ช่วยแนะนําประชาชนดูแลสุขภาพ ไม่ดื่มเหล้าแก้หนาว
กระทรวงสาธารณสุข กําชับเจ้าหน้าที่และอาสาสมัครสาธารณสุข แนะนําประชาชนดูแลสุขภาพหน้าหนาว  ส่งทีมหมอครอบครัวเยี่ยมบ้านกลุ่มเสี่ยง ไม่ดื่มเหล้าแก้หนาว เพราะอาจเสียชีวิตได้
วันนี้ (22 ธันวาคม 2560) ที่กระทรวงสาธารณสุข จ.นนทบุรี นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า ฤดูหนาวในปีนี้ มีอากาศหนาวเย็นมากและนานกว่าปีที่ผานมา ได้กําชับให้สํานักงานสาธารณสุขจังหวัด และอาสาสมัครสาธารณสุข ให้ความรู้ประชาชนในการดูแลสุขภาพ โดยเฉพาะกลุ่มผู้สูงอายุ ผู้ป่วยโรคเรื้อรัง ผู้พิการ และเด็กเล็กที่จะได้รับผลกระทบมากกว่ากลุ่มอื่น และให้ทีมหมอครอบครัวเยี่ยมบ้านอย่างต่อเนื่อง แนะนําการดูแลร่างกายให้แข็งแรง ทําให้ร่างกายอบอุ่น ใส่เสื้อผ้าหลายๆ ชั้น ถุงเท้า ห่มผ้าห่ม ไม่นอนในที่โล่งแจ้ง และไม่ดื่มเครื่องดื่มแอลกอฮอล์แก้หนาวหากเจ็บป่วยให้รีบพบแพทย์ทันที นอกจากนี้ ควรออกกําลังกายอย่างสม่ําเสมอ รับประทานอาหารที่มีประโยชน์ครบ5หมู่ ดื่มน้ําสะอาดอย่างน้อยวันละ6-8แก้ว เพื่อช่วยเพิ่มความชุ่มชื้นให้ผิวหนัง
นายแพทย์เจษฎากล่าวต่อว่า ความหนาวเย็นที่เกิดขึ้นกับประเทศไทยในปีนี้ เป็นการปรับเปลี่ยนจากอากาศร้อนเข้าสู่อากาศเย็นอย่างรวดเร็ว ฉับพลัน ทําให้ร่างกายกลุ่มเสี่ยงอาจปรับตัวไม่ทันและอาจเสียชีวิตได้ ซึ่งในช่วงฤดูหนาวปีที่ผ่านมา มีรายงานผู้เสียชีวิตจากอากาศหนาวเย็น 15 ราย ส่วนใหญ่เป็นผู้สูงอายุ มีโรคประจําตัว และร้อยละ 60 มีสาเหตุจากการดื่มสุรา และเมาหลับในที่โล่งแจ้งเช่น ใต้ถุนบ้าน หรือนอนหลับโดยไม่ห่มผ้า ไม่มีเครื่องกันหนาวเพียงพอ ขอให้เจ้าหน้าที่สาธารณสุขและอสม.แนะนําประชาชนให้ระวังการดื่มสุราหน้าหนาว ซึ่งเป็นสาเหตุการเสียชีวิตที่พบในช่วงฤดูหนาวทุกปี เพราะการดื่มแอลกอฮอล์ไม่ช่วยให้ร่างกายอบอุ่น แต่จะรู้สึกร้อนวูบวาบจากเส้นเลือดฝอยใต้ผิวหนังขยายตัว ร่างกายจะสูญเสียความร้อนและน้ําออกทางผิวหนัง อุณหภูมิร่างกายลดต่ําลง หากดื่มจนเมาหลับไปโดยไม่ได้ดูแลร่างกายอบอุ่นอย่างเพียงพอ อาจทําให้เสียชีวิตจากภาวะอุณหภูมิร่างกายต่ํา หรือจากอาการน็อคเมื่อเลิกดื่มเหล้าแล้วเจอกับอากาศที่หนาวเย็น ทําให้เส้นเลือดหดตัวอย่างรวดเร็ว หัวใจทํางานหนักในการสูบฉีดเลือดไปเลี้ยงร่างกาย เกิดอาการช็อค เสียชีวิตตามมาเช่นกัน
นอกจากนี้ ได้กําชับสํานักงานสาธารณสุขทุกจังหวัดทั่วประเทศ เฝ้าระวังโรค รวมทั้งให้คําแนะนําประชาชนในการดูแลสุขภาพอนามัย และประชาสัมพันธ์ให้ความรู้การป้องกันโรคไข้หวัดใหญ่ โดยเฉพาะสถานที่ที่มีผู้คนอยู่รวมกันเป็นจํานวนมาก หากประชาชนมีอาการไข้สูง ไอ เจ็บคอ ปวดเมื่อยตามตัว โดยเฉพาะกลุ่มเสี่ยงที่จะมีอาการรุนแรง เช่น เด็กเล็ก ผู้สูงอายุ หญิงตั้งครรภ์ และผู้ที่มีโรคประจําตัว ให้รีบไปพบแพทย์ทันที
รัฐบาลไทย-ข่าวทำเนียบรัฐบาล-ถ้ามีการใช้สายชำระต่อจากผู้ติดเชื้อไวรัสโควิด-19 เราจะมีความเสี่ยงติดเชื้อด้วยหรือไม่ ??
วันอาทิตย์ที่ 12 กรกฎาคม 2563
ถ้ามีการใช้สายชําระต่อจากผู้ติดเชื้อไวรัสโควิด-19 เราจะมีความเสี่ยงติดเชื้อด้วยหรือไม่ ??
ใช้สายชําระต่อจากผู้ติดเชื้อไวรัสโควิด-19 มีความเสี่ยงติดเชื้อด้วยหรือไม่ ??
Q : ถ้ามีการใช้สายชําระต่อจากผู้ติดเชื้อไวรัสโควิด-19 เราจะมีความเสี่ยงติดเชื้อด้วยหรือไม่ ??
A : มี โดยเยื่อบุที่สามารถติดเชื้อไวรัสโควิด-19 ได้จะเป็นปาก จมูก ตา และอาจรวมถึงระบบขับถ่ายด้วย ซึ่งอาจมีความเสี่ยงติดเชื้อได้ หากต้องใช้อุปกรณ์ เช่น สายชําระ ร่วมกับผู้อื่นในที่สาธารณะ